CELEX: C2006/074/54
Language: fi
Date: 2006-03-25 00:00:00
Title: Asia T-6/06: Kanne  13.1.2006  — Mopro-Nord GmbH v. komissio

25.3.2006   
            
            
               FI
            
            
               Euroopan unionin virallinen lehti
            
            
               C 74/29
            
         Kanne 13.1.2006 — Mopro-Nord GmbH v. komissio
   (Asia T-6/06)
   (2006/C 74/54)
   Oikeudenkäyntikieli: saksa
   Asianosaiset
   
      Kantaja: Mopro-Nord GmbH (Altentreptow, Saksa) (edustaja: Rechtsanwalt L. Harings ja Rechtsanwalt C. H. Schmidt)
   
      Vastaaja: Euroopan yhteisöjen komissio
   Kantajan vaatimukset
   
               —
            
            
               vastaajan 6.9.2005 tuesta nro N 363/2004 tekemä päätös (EYVL C 262, s. 5) kumotaan 25–27 kohtien osalta sikäli kuin siinä nojaudutaan Saksan viranomaisten esittämiin vakuuksiin, joiden mukaan menot, jotka ovat aiheutuneet ennen kuin komissio hyväksyi yksittäisilmoitusta vaativat tuet, eivät ole investointipalkkion osalta tukikelpoisia
            
         
               —
            
            
               toissijaisesti vastaajan 6.9.2005 tuesta nro N 363/2004 tekemä päätös (EYVL C 262, s. 5) kumotaan kokonaisuudessaan
            
         
               —
            
            
               Euroopan yhteisöjen komissio velvoitetaan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja valittaa komission 6.9.2005 tekemästä päätöksestä K(2005) 3310 lopullinen, joka koskee valtion tukea nro N 363/2004 heran jalostuslaitoksen rakentamiselle. Tämän tuen saaja on Mopro-Nord GmbH Mecklenburg-Vorpommernissa. Komissio on riitautetulla päätöksellä ilmoittanut Saksan liittotasavallalle, että sen ilmoittama tuki on yhteensoveltuva EY:n perustamissopimuksen kanssa. Kantaja riitauttaa päätöksen etenkin siltä osin, kuin se perustuu Saksan viranomaisten vakuuksiin, joiden mukaan menot, jotka ovat aiheutuneet ennen kuin komissio hyväksyi yksittäisilmoitusta vaativat tuet, eivät ole investointipalkkion osalta tukikelpoisia.
   Kantaja esittää kanteensa tueksi, että vastaajan esittämät tosiseikat ovat virheellisiä. Lisäksi se väittää, että EY 253 artiklan mukaista perusteluvelvollisuutta on rikottu, sekä että oikeusvarmuuden ja täsmällisyyden periaatetta on loukattu. Lisäksi komissio on riitautetulla päätöksellä rikkonut asetuksen (EY) N:o 659/1999 (1) 4 artiklan 3 kohtaa sekä loukannut hyvän hallintotavan periaatetta. Sitä paitsi riitautetulla päätöksellä rikotaan EY 87 artiklan 3 kohdan c alakohtaa luettuna yhdessä maatalousalan valtiontuesta annettujen yhteisön suuntaviivojen (2) kanssa. Lopuksi kantaja esittää, että komission päätöksellä loukataan luottamuksensuojan periaatetta ja syrjintäkieltoa.
   
      (1)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annettu neuvoston asetus (EY) N:o 659/1999 (EYVL L 83, s. 1).
   
      (2)  EYVL 2000, C 28, s. 2 sekä EYVL 2000, C 232, s. 19.